आर्मी अफिसर्सले जित्यो फ्रेन्डली म्याच–प्ले गल्फ 
त्रिभुवन आर्मी अफिसर्स गल्फ क्लबले रोयल नेपाल गल्फ क्लब (आरएनजीसी) लाई पराजित गर्दै फ्रेन्ड्ली म्याच–प्ले गल्फ प्रतियोगिता जितेको छ । कुल १६ खेलमध्ये आर्मीले ९ जित हात पार्‍यो । आरएनजीसीले ६ खेल जितेको थियो भने १ बराबरीमा टुंगिएको थियो ।
काठमाडौँ — त्रिभुवन आर्मी अफिसर्स गल्फ क्लबले रोयल नेपाल गल्फ क्लब (आरएनजीसी) लाई पराजित गर्दै फ्रेन्ड्ली म्याच–प्ले गल्फ प्रतियोगिता जितेको छ । कुल १६ खेलमध्ये आर्मीले ९ जित हात पार्‍यो । आरएनजीसीले ६ खेल जितेको थियो भने १ बराबरीमा टुंगिएको थियो ।बेस्ट विनिङ टिममा आरएनजीसीका अशोक सिंह र सुबोध‌ थापा थिए, जसले आर्मीका ब्रिगेडियर जनरल राम थापा र दामोदर खड्कालाई ६/५ ले‌ हराए । उपविजेता‌ टिम आरएनजीसीका रविन राणा र सुमोद बस्ताकोटीले आर्मीका ब्रिगेडियर जनरल दिलीपजंग रायमाझी र सुनील कार्कीको जोडीलाई ५/४ ले पराजित गरे ।दुई बर्डी प्रहार गरेका आरएनजीसीका मदन राणाले मोस्ट बर्डिजको उपाधि हात पारे । आरएनजीसीकै हरि थापा र स्वप्निल भट्टराईले क्रमशः लङ्गेस्ट ड्राइभ र क्लोजेस्ट टु द पिनको उपाधि जिते । कुल ३२ खेलाडीमा १६–१६ खेलाडीको टिम बनाएर खेलाइएको थियो ।विजेता खेलाडीलार्य आरएनजीसी अध्यक्ष मधुकर याकथुम्बा, उपाध्यक्ष राजेन्द्र श्रेष्ठ, क्याप्टेन मिथुन राई, आर्मीका मेजर जनरल सुदर्शन सिलवाल, नेपाल गल्फ संघका अध्यक्ष टासी घलेलगायतले पुरस्कृत गरे ।